Tulime täna linna.Ära tüütas see maal istumine sellise ilma ja kaaslastega.  Kõigepealt tassisin oma kotihunniku koju ja siis sõitsime kesklinna vanaema ära viima.See tehtud,sõitsin mööda Hobujaama tänavat ja mis ma nägin.Minu auto(see,millega ma enne sõitsin ja nüüdki vahel)seisab Hobujaama tänaval.Jäin siis sinna taha seisma.Ja peagi tuli Margus.Rõõm missugune.Ta nimelt käis ühe tuttava käest magamiskotti laenamas.Saime pisut juttu rääkida ja siis veidi maad kõrvuti linnatänaval sõita.Siis kohtusin  ühes pisikeses poekeses kahe tuttavaga ja sõidutasin nad siia endakanti,sest neil oli plaanis Sikupilli keskusesse minna.Ahjaa,vahepeal nägin tänaval veel üht tuttavat poissi.Tema oli meil Aegnal kaasas.Nüüd kodus sain telefonikõne ühe sõbra endiselt naiselt.Temaga pole ka suhelnud mitu aastat.Et vat selline kohtumiste päev ja see teeb meele heaks.  Eile õhtul sain valmis mütsi nr.32,mis veidi rahvuslik.Tellija soov.Loodan,et kõik sobib ja vastab ootustele või vähemalt meeldib.        Müts on tehtud tumehallist lõngast nagu sooviti.Loodan,et liiga tume ei ole.Läheb ühele vanemale meesterahvale,kes harrastab kepikõndi.  Selline müts sobiks ju kellelegi kasvõi kingiks.Ikkagi ainulaadne ja teistmoodi ning mis põhiline-ainueksemplar.Nüüd mõtlengi,et Marguse vennal sünnipäev tulemas.Ta pole küll  mütsikandja aga äkki ikkagi teeks talle mingisuguse peakatte.Väike idee mustri osas ka juba on,eks näis,mis Margus sellest arvab.  Nüüd aga lippan dushi alla.Pole ammu sellist luksust tunda saanud ja mõte on ahvatlev.Siis juba kell nii kaugel,et vaja perele õhtusööki tegema hakata.Ja eks neid tegemisi on siin kodus,kus me pole ammu olnud,veelgi.